Prifysgol De Cymru

[Canolfan I Wella Dysgu ac Addysgu](http://celt.southwales.ac.uk/celt-cy/)

Polisi Gofynion Sylfaenol y Brifysgol

Mae'r Polisi hwn yn nodi disgwyliadau'r Brifysgol o ran yr isafswm o wybodaeth y dylid ei chynnwys i fyfyrwyr yn yr Amgylchedd Dysgu. Mae'n ffordd o sicrhau ymdriniaeth well, yn hwyluso gwell cefnogaeth ac yn sicrhau profiad mwy cyson i ddefnyddwyr. Dylid darllen y polisi yma ar y cyd â'r 'Canllawiau i Staff' a deunyddiau cymorth ar-lein.

Dangosodd canfyddiadau Adolygiad o'r Amgylchedd Dysgu yn 2013/14 fod arferion anghyson o ran defnyddio'r Rhith-amgylchedd Dysgu (VLE). Nododd defnyddwyr y ffaith ei fod yn drwsgl, yn anghyson, yn anodd ei ddefnyddio a'i bod hi'n anodd dod o hyd i wybodaeth. Datblygwyd y polisi yn seiliedig ar adborth a gasglwyd fel rhan o'r Adolygiad o'r Amgylchedd Dysgu ac mewn trafodaethau gyda Phenaethiaid Profiad Myfyrwyr ac Undeb y Myfyrwyr.

Dylai pob modiwl ddarparu'r wybodaeth ganlynol i fyfyrwyr, wedi'i chyflwyno mewn modd clir a chyson:

# Gwybodaeth Weinyddol:

* Enw(au) a manylion cyswllt y tîm addysgu
* Disgrifiad o'r modiwl
* Math o Asesiad
* Ble i ddod o hyd i gymorth (anacademaidd/sgiliau astudio)
* Dolenni at reoliadau myfyrwyr perthnasol a gwybodaeth briodol (h.y. uniondeb academaidd/cyfryngau cymdeithasol)

# Gwybodaeth Dysgu ac Addysgu:

* Profiad dysgu modiwl i gynnwys
* Amserlen gyflwyno - crynodeb o weithgareddau dysgu ac addysgu fesul wythnos neu fesul pwnc
* Deunyddiau dysgu cyfredol
* Rhestr Ddarllen Ar-lein i gynnwys adnoddau hanfodol ac adnoddau a awgrymir.
* Gwybodaeth am Asesiadau ac Adborth fel sydd wedi'i nodi ar Dudalen Flaen yr Asesiad ac yn y canllawiau Adborth.
* Lle bo'n briodol, dolenni at gynnwys rhyngweithiol fel blogiau, wicis ac offer cydweithredol eraill**,** h.y. Fforwm Trafod y Modiwl
* Gwerthuso Modiwl

# Parhad Busnes

Dylai cynnwys addysgu gael ei lwytho i fyny o flaen llaw fel y gall myfyrwyr barhau i astudio mewn tywydd garw neu yn absenoldeb staff. Cytunwyd y dylai gwerth o leiaf dwy neu dair wythnos o gynnwys gael ei lwytho i fyny.